b"\n_START_ARTICLE_\nJosep Bordas de la Cuesta\n_START_SECTION_\nBiografia\n_START_PARAGRAPH_\nFill del dramaturg i mestre Ramon Bordas i Estragu\xc3\xa9s, el 1879 s'establ\xc3\xad amb la seva fam\xc3\xadlia a Castell\xc3\xb3 d'Emp\xc3\xbaries, d'on eren originaris. El 1903 era establit a Barcelona i particip\xc3\xa0 en la fundaci\xc3\xb3 del CADCI, del que en fou president el 1905-1908. Despr\xc3\xa9s emigr\xc3\xa0 uns anys a Alemanya i torn\xc3\xa0 poc abans d'acabar la Primera Guerra Mundial. El 1922 fou escollit alcalde de Castell\xc3\xb3 d'Emp\xc3\xbaries, per\xc3\xb2 despr\xc3\xa9s de diversos incidents i acusacions de malversaci\xc3\xb3 de cabals p\xc3\xbablics, fou destitu\xc3\xaft el 1923 en instaurar-se la Dictadura de Primo de Rivera._NEWLINE_EL 1922 es va fer amic de Jaume Compte i Canelles, i ingress\xc3\xa0 a Estat Catal\xc3\xa0. El 1923 s'exili\xc3\xa0 a Fran\xc3\xa7a i form\xc3\xa0 part de l'estat major de Francesc Maci\xc3\xa0, amb qui particip\xc3\xa0 en l'organitzaci\xc3\xb3 dels fets de Prats de Moll\xc3\xb3. El 1930 va tornar i fou elegit diputat per la circumscripci\xc3\xb3 de Girona a les eleccions generals espanyoles de 1931. Fou alcalde de Castell\xc3\xb3 d'Emp\xc3\xbaries fins al 1938. En completar-se l'ocupaci\xc3\xb3 franquista de Catalunya s'exili\xc3\xa0 a M\xc3\xa8xic, on va morir."